**Jonathan Tanner Miller** (s. 14. maaliskuuta 1993 East Palestine, Ohio, Yhdysvallat) on yhdysvaltalainen jääkiekkoilija, joka pelaa NHL-joukkue Vancouver Canucksissa. New York Rangers varasi hänet ensimmäisellä kierroksella 15. pelaajana NHL:n varaustilaisuudessa 2011. Hän on pelipaikaltaan keskushyökkääjä, mutta Miller osaa pelata myös laidassa. Hänen vahvuuksiinsa kuuluu nopeus, hyökkäyspään taidot, koko sekä riittävä röyhkeys voimahyökkääjän pelityyliin. Millerillä on kuitenkin kehitettävää fysiikassa ja pelintekemisessä.

Ura
---

### Seuraura

Miller pelasi kaudella 2008–2009 Pittsburgh Hornets-nimisessä juniorijoukkueessa. OHL-joukkue Plymouth Whalers varasi hänet 93. pelaajana kesällä 2009. Miller kuitenkin pelasi vuodet 2009–2011 Yhdysvaltain alle 18-vuotiaiden kehitysmaajoukkueessa mm. USHL-liigaa. USHL-joukkue Youngstown Phantoms on erikseen varannut hänet 302. pelaajana vuonna 2010.

Kesällä 2011 NHL-joukkue New York Rangers varasi Millerin ensimmäisellä kierroksella 15. pelaajana. Hän oli alun perin siirtymässä kaudeksi 2011–2012 Pohjois-Dakotan yliopistojoukkueeseen, mutta Miller teki NHL-varauksensa jälkeen jo heinäkuussa 2011 kolmivuotisen tulokassopimuksen Rangersin kanssa ja siirtyi harjoitusleirin jälkeen OHL-joukkue Plymouth Whalersiin. OHL-kautensa päätteeksi huhtikuussa 2012 hän siirtyi AHL-joukkue Connecticut Whalen vahvuuteen. Miller teki siellä loppukaudella kahdeksassa playoff-ottelussa yhden syöttöpisteen.

Kauden 2012–2013 Miller aloitti osaksi NHL:n työsulunkin vuoksi Whalessa. Hänen varsinainen tulokaskautensa AHL:ssä toi 42 runkosarjaottelussa tehot 8+15=23. Miller pelasi kauden aikana myös AHL:n tähdistöottelussa. NHL-kauden alettua tammikuussa 2013 hän teki NHL-debyyttinsä 5. helmikuuta 2013 vieraissa New Jersey Devilsia vastaan. Seuraavassa ottelussa 7. helmikuuta 2013 New York Islandersia vastaan Miller avasi maalitilinsä NHL:ssä heti kahdella osumalla. Hänet palkittiin ottelun ykköstähtenä. Miller ei tehnyt koko loppukaudella enää maalia NHL:ssä, jossa hän pelasi kauden aikana 26 runkosarjaottelua tehopistein 2+2=4. Kaudella 2013–2014 Miller pelasi NHL:ssä 30 runkosarjaottelua tehopistein 3+3=6. Yli puolet hänen kaudestaan eteni kuitenkin Rangersin Connecticut Whalesta Hartford Wolf Pack -nimeen palanneessa farmijoukkueessa.

Siirtotakarajalla helmikuussa 2018 hän siirtyi yhdessä Ryan McDonaghin kanssa Tampa Bay Lightningiin 

Kesäkuussa 2019 Miller oli osana vaihtokauppaa Tampa Bay Lightningin ja Vancouver Canucksin välillä, jossa hänet vaihdettiin Marek Mazaneciin ja kahteen varausvuoroon.

Syyskuussa 2022 Miller teki Canucksin kanssa seitsemän vuoden mittaisen ja yhteensä 56 miljoonan dollarin arvoisen jatkosopimuksen. Sopimus astuu voimaan alkaen kaudesta 2023-2024.

### Maajoukkueura

Miller edusti Yhdysvaltoja alle 20-vuotiaiden MM-kilpailuissa vuosina 2012 ja 2013, joista jälkimmäinen turnaus päättyi maailmanmestaruuteen. Hän toimi vuoden 2013 turnauksessa myös joukkueensa varakapteenina ja oli tehoilla 2+7=9 Yhdysvaltain paras syöttäjä sekä jakoi sisäisen pistepörssin voiton Johnny Gaudreaun ja Jacob Trouban kanssa.

Miller pelasi myös alle 18-vuotiaiden MM-kilpailuissa vuonna 2011, jolloin hän oli Yhdysvaltain paras pistemies tehoilla 4+8=12, valittiin turnauksen toiseen tähdistökentälliseen ja joukkueen top-3-pelaajaksi. Miller pelasi myös World U-17 Hockey Challengessa vuonna 2010 voittaen kultaa. Hän jakoi viidellä osumallaan turnauksen maalipörssin voiton Venäjän Aleksandr Hohlatšovin, Ruotsin Mika Zibanejadin ja Suomen Joel Armian kanssa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | US NTDP | USHL | 29 | 5 | 7 | 12 | 32 | – | – | – | – | – |
| 2010–2011 | US NTDP | USHL | 21 | 3 | 12 | 15 | 48 | – | – | – | – | – | U18 | 6 | 4 | 8 | 12 | 6 |
| 2011–2012 | Plymouth Whalers | OHL | 61 | 25 | 37 | 62 | 61 | 13 | 2 | 8 | 10 | 18 | JMM | 6 | 2 | 2 | 4 | 0 |
|  | Connecticut Whale | AHL | – | – | – | – | – | 8 | 0 | 1 | 1 | 2 |
| 2012–2013 | Connecticut Whale | AHL | 42 | 8 | 15 | 23 | 29 | – | – | – | – | – | JMM | 7 | 2 | 7 | 9 | 2 |
|  | New York Rangers | NHL | 26 | 2 | 2 | 4 | 8 | – | – | – | – | – |
| 2013–2014 | Hartford Wolf Pack | AHL | 41 | 15 | 27 | 42 | 47 | – | – | – | – | – |
|  | New York Rangers | NHL | 30 | 3 | 3 | 6 | 18 | 4 | 0 | 2 | 2 | 2 |
| 2014–2015 | New York Rangers | NHL | 58 | 10 | 13 | 23 | 23 | 19 | 1 | 7 | 8 | 2 |
|  | Hartford Wolf Pack | AHL | 18 | 6 | 9 | 15 | 12 | – | – | – | – | – |
| 2015–2016 | New York Rangers | NHL | 82 | 22 | 21 | 43 | 46 | 5 | 0 | 3 | 3 | 4 |
| 2016–2017 | New York Rangers | NHL | 82 | 22 | 34 | 56 | 21 | 12 | 0 | 3 | 3 | 21 | WCup | 1 | 0 | 0 | 0 | 0 |
| 2017–2018 | New York Rangers | NHL | 63 | 13 | 27 | 40 | 28 | – | – | – | – | – |
|  | Tampa Bay Lightning | NHL | 19 | 10 | 8 | 18 | 12 | 17 | 2 | 6 | 8 | 15 |
| 2018–2019 | Tampa Bay Lightning | NHL | 75 | 13 | 43 | 47 | 30 | 4 | 0 | 2 | 2 | 0 |
| 2019–2020 | Vancouver Canucks | NHL | 69 | 27 | 45 | 72 | 47 | 17 | 6 | 12 | 18 | 14 |
| 2020–2021 | Vancouver Canucks | NHL | 53 | 15 | 31 | 46 | 43 | – | – | – | – | – |
| 2021–2022 | Vancouver Canucks | NHL | 80 | 32 | 67 | 99 | 47 | – | – | – | – | – |
| 2022–2023 | Vancouver Canucks | NHL | 81 | 32 | 50 | 82 | 60 | – | – | – | – | – |
| 11 kautta | yhteensä | NHL | 718 | 201 | 335 | 536 | 383 | 78 | 9 | 35 | 44 | 58 |
| 4 kautta | yhteensä | AHL | 101 | 29 | 51 | 80 | 88 | 8 | 0 | 1 | 1 | 2 |

Lähteet
-------

* J. T. Miller The Internet Hockey Databasessa (englanniksi)
* J. T. Miller *Elite Prospects*. Everysport Media Group AB.  (englanniksi)

### Viitteet

1. 1 2 3 4  J. T. Miller *Elite Prospects*. Everysport Media Group AB.  (englanniksi)
2. ↑  J.T. Miller – The Hockey News (englanniksi)
3. ↑  Two Team USA Forwards Commit to North Dakota  27.10.2010. USHL.COM.  Arkistoitu 26.6.2011. Viitattu 28.6.2011. (englanniksi)
4. ↑  First-rounder Miller agrees to terms  28.7.2011. New York Rangers. Viitattu 13.1.2012. (englanniksi)
5. ↑  Rangers cut camp roster down to 35  24.9.2011. New York Rangers. Viitattu 13.1.2012. (englanniksi)
6. ↑  TRANSACTION HISTORY The American Hockey League. Viitattu 20.1.2015. (englanniksi)
7. ↑  Rookie J.T. Miller scores twice, leads Rangers past Islanders  7.2.2013. ESPN Internet Ventures. Viitattu 20.1.2015. (englanniksi)
8. ↑
9. ↑  Canucks acquire J. T. Miller from the Lightning *nhl.com*. Viitattu 26.6.2019. (englanniksi)
10. ↑